Athens Airways

Η Athens Airways ή Αθηναϊκές Αερογραμές ήταν ελληνική αεροπορική εταιρεία που ιδρύθηκε το 2008 και δραστηριοποιούνταν σε δρομολόγια εντός του ελλαδικού χώρου. Η εταιρεία παρέδωσε την άδεια λειτουργίας της στην Υπηρεσία Πολιτικής Αεροπορίας στις 31 Ιανουαρίου 2011, σταματώντας και επίσημα τη λειτουργία της. Ήταν η τρίτη ελληνική αεροπορική εταιρεία μετά τις Olympic Air και Aegean Airlines που εκτελούσε τακτικά δρομολόγια εσωτερικού.

 Ιστορία 
Η εταιρεία ιδρύθηκε στις αρχές του 2008, με την πρώτη πτήση της να γίνεται στις 31 Ιανουαρίου 2009 από το Διεθνές αεροδρόμιο Αθηνών "Ελευθέριος Βενιζέλος" προς Αλεξανδρούπολη.Εταιρικό προφίλ, Athens Airways Στην πρώτη πτήση της εταιρείας προς Μυτιλήνη επέβαινε ο Οικουμενικός Πατριάρχης Βαρθολομαίος και ο Αρχιεπίσκοπος Ιερώνυμος Β'. Η εταιρεία υπέβαλε επίσης μέσα στο 2009 πρόταση εξαγοράς των Ολυμπιακών Αερογραμμών (Ο.Α.), η οποία όμως κρίθηκε πολύ χαμηλή και δεν έγινε δεκτή. Ιδιοκτήτης και διευθύνων σύμβουλος της εταιρείας ήταν ο επιχειρηματίας Σάκης Ανδριανόπουλος.

Η εταιρεία ξεκίνησε τη λειτουργία της με στόχο κυρίως τις άγονες γραμμές, οι οποίες αποφέρουν περί τα 35 εκ. ευρώ ετησίως. Η επιτυχής όμως εξαγορά των Ολυμπιακών Αερογραμμών από την MIG, αλλά και η κλιμάκωση του ανταγωνισμού με την Aegean Airlines, οδήγησαν την Athens Airways σε σημαντικές ζημιές ύψους 10,5 εκ. ευρώ κατά τη διετία 2008-2009. Τα προβλήματα της εταιρείας με την Υ.Π.Α. ξεκίνησαν όταν η πρώτη διέκοψε το δρομολόγιο Αθήνα - Καβάλα - Καστοριά, αν και μετά από πιέσεις τοπικών φορέων, το δρομολόγιο συνεχίστηκε με ένταξή του στα επιδοτούμενα από το Υπουργείο Υποδομών. Αργότερα η Υ.Π.Α αποφάσισε να δώσει σε μικρές εταιρείες, ανάμεσα στις οποίες και η Athens Airways, τα άγονα δρομολόγια για την περίοδο Δεκεμβρίου 2009 - Μαρτίου 2010. Η εταιρεία έλαβε 10 άγονες γραμμές, έναντι ποσού 1,5 εκ. ευρώ. Σε επόμενο διαγωνισμό για τις άγονες γραμμές, με διετή διάρκεια παραχώρησης, η Athens Airways έλαβε και πάλι 9 γραμμές έναντι επιδότησης 4,5 εκ. ευρώ. Από την άνοιξη του 2010 όμως η Υ.Π.Α. και ειδικότερα οι αερολιμενάρχες Ικαρίας, Καρπάθου, Λήμνου, Κυθήρων και Σκιάθου, αρχίζουν να λαμβάνουν σωρεία καταγγελιών και παραπόνων. Σε διάστημα δύο μηνών οι εν λόγω αερολιμενάρχες είχαν επιβάλλει 22 πρόστιμα συνολικού ύψους 30.000 ευρώ στην εταιρεία. Μετά από σύμφωνη γνώμη και του υπουργού Υποδομών Δημήτρη Ρέππα και αφού είχαν προηγηθεί οχλήσεις από την Υ.Π.Α. προς την διοίκηση της εταιρείας, η υπηρεσία αποφασίζει να κηρύξει έκπτωτη την Athens Airways. Οι πτήσεις σταματούν τον Σεπτέμβριο του 2010, ενώ η εταιρεία καταθέτει και επίσημα την άδειά της στην Υ.Π.Α. στις 31 Ιανουαρίου 2011, αναφέροντας ως βασικό λόγο την ακύρωση της συγχώνευσης Olympic Air και Aegean Airlines από την Κομισιόν.

 Προορισμοί 
 Πόλη ICAO IATA Όνομα Αεροδρομίου από Αθήνα από Θεσσαλονίκη Αθήνα LGAV ATH Διεθνής Αερολιμένας Αθηνών "Ελευθέριος Βενιζέλος" - ΝΑΙ Αλεξανδρούπολη LGAL AXD Διεθνές Αεροδρόμιο Αλεξανδρούπολης "Δημόκριτος" ΝΑΙ ΟΧΙ Ζάκυνθος LGZA ZTH Κρατικός Αερολιμένας Ζακύνθου "Διονύσιος Σολωμός" ΟΧΙ ΝΑΙ Ηράκλειο LGIR HER Κρατικός Αερολιμένας Ηρακλείου "Νίκος Καζαντζάκης" ΟΧΙ ΟΧΙ Θεσσαλονίκη LGTS SKG Κρατικός Αερολιμένας Θεσσαλονίκης "Μακεδονία" ΝΑΙ - Ικαρία LGIK JIK Αεροδρόμιο Ικαρίας ΟΧΙ ΝΑΙ Κάρπαθος LGKP AOK Κρατικός Αερολιμένας Καρπάθου ΟΧΙ ΝΑΙ Κεφαλονιά LGKF ΕFL Κρατικός Αερολιμένας Κεφαλονιάς ΟΧΙ ΝΑΙ Κύθηρα LGΚC ΚITΚρατικός Αερολιμένας Κυθήρων «Αλέξανδρος Αριστοτέλους Ωνάσης» ΟΧΙ ΝΑΙ Λήμνος LGLM LXSΚρατικός Αερολιμένας Λήμνου «Ήφαιστος» ΟΧΙ ΝΑΙ Μύκονος LGMK JMK Κρατικός Αερολιμένας Μυκόνου ΝΑΙ ΝΑΙ Μυτιλήνη LGMT MJT Κρατικός Αερολιμένας Μυτιλήνης "Οδυσσέας Ελύτης" ΝΑΙ ΝΑΙ Ρόδος LGRP RHO Κρατικός Αερολιμένας Ρόδου "Διαγόρας" ΟΧΙ ΟΧΙ Σαντορίνη LGSR JTR Κρατικός Αερολιμένας Σαντορίνης ΝΑΙ ΝΑΙ Σκιάθος LGSK JSI Κρατικός Αερολιμένας Σκιάθου «Αλέξανδρος Παπαδιαμάντης» ΟΧΙ ΝΑΙ Χανιά LGSA CHQ Κρατικός Αερολιμένας Χανίων "Ι. Δασκαλογιάννης" ΟΧΙ ΝΑΙ
Πηγές:Πρόγραμμα δρομολογίων , Athens Airways.Athens Airways - πρόγραμμα καλοκαιρινών δρομολογίων

 Στόλος 
Ο στόλος της εταιρείας αποτελούνταν από δύο αεροσκάφη Embraer με κινητήρες Ρολς Ρόις (στοιχεία Φεβρουαρίου 2010). Τα αεροσκάφη είχαν μισθωθεί από την εταιρεία Airstream International Group και προηγούμενος χρήστης τους ήταν η Flybe και παλαιότερα η British Airways.Operators of the aircraft  Για την κάλυψη των αναγκών της η εταιρεία είχε προσθέσει στον στόλο της τον Φεβρουάριο του 2010, ένα ακόμα αεροσκάφος τύπου Dash 8-300 το οποίο μισθώθηκε από την Athens Airways με wet lease, προερχόμενο από την εταιρεία Medavia.DHC-8-300Q 9H-AFD Operators  Ο μέσος όρος ηλικίας του στόλου ήταν 9,9 χρόνια τον Απρίλιο του 2009,Airline fleet age  ενώ την συντήρηση των αεροσκαφών είχε αναλάβει η εταιρεία Interjet.

 α/α ΤύποςΟ στόλος μας, Athens Airways Θέσεις Όνομα Νηολόγιο 1Embraer ERJ 14549 Γιάννης Γαΐτης SX-CMA 2 Νίκος Εγγονόπουλος SX-CMB 3 Νίκος Κεσσανλής SX-CMC 4 Σπύρος Βασιλείου SX-CMD 5 Bombardier DHC-8-311 50 9H-AFD

 Παραπομπές 

 Εξωτερικοί σύνδεσμοι 
Επίσημος ιστότοπος Athens Airways
Φωτογραφίες στόλου:
Airpics.net
Airliners.net
Planepictures.net
JetPhotos.net

Κατηγορία:Πρώην αεροπορικές εταιρείες της Ελλάδας